Gospodarska škola, Čakovec, Vladimira Nazora 38, na temelju Zakona o zakupu i kupoprodaji poslovnog prostora (NN 125/11 i 64/15), Pravilnika o uvjetima stjecanja, o raspolaganju i raspodjeli vlastitih prihoda školskih ustanova kojima je osnivač Međimurska županija i odluke Školskog odbora, objavljuje

**J A V N I    N A T J E Č A J**

**za davanje u zakup školskog prostora - vinograda**

Gospodarska škola, Čakovec, Vladimira Nazora 38, daje u zakup školski prostor-vinograd u upisan u ZK uložak broj: 2444 k.o. 9998 V BREŽNI KOTAR

* kat. čest. 395/A/1/2 VOĆNJAK površine 1369 m2
* kat. čest. 395/A/1/3 VINOGRAD površine 776 m2
* kat. čest. 395/A/1/4 VINOGRAD, LIVADA površine 4942 m2 , a na kojoj površini je

zasađeno oko 3000 komada trsova.

**Početni iznos (minimalna cijena) zakupnine školskog prostora-vinograda iznosi 3.000,00 kuna godišnje** (škola nije u sustavu PDV-a). Školski prostor daje se u zakup na određeno vrijeme na dvije godine s mogućnost produženja ugovora. Zakupoprimatelj će dozvoliti učenicima Gospodarske škole koji se školuju u poljoprivrednim zanimanjima, da dio praktične nastave obavljaju u zakupljenom vinogradu pod voditeljstvom nastavnika praktične nastave.

**Uvjeti natječaja**

Pravo sudjelovanja na natječaju imaju sve pravne i fizičke osobe, državljani Republike Hrvatske, odnosno pravne osobe čije je sjedište u Republici Hrvatskoj.

Ponuda za sudjelovanje u natječaju mora sadržavati:

– podatke o podnositelju ponude (naziv pravne osobe, MB, OIB i adresa sjedištu s naznakom
odgovorne osobe, odnosno naziv obrta, ime i prezime, OIB, adresu prebivališta),

– potvrdu nadležnog općinskog suda da protiv fizičke osobe ili odgovorne osobe u tvrtki nije
podignuta optužnica, niti je izrečena pravomoćna osuđujuća presuda za kaznena djela ne stariju od 6 mjeseci;

– pravne osobe odnosno obrtnici dostavljaju potvrdu porezne uprave o uplaćenim porezima i doprinosima za mirovinsko i zdravstveno osiguranje koja se prilaže u neovjerenoj preslici (neovjerenom preslikom smatra se i neovjereni ispis elektroničke isprave), ne stariju od 30 dana;

– jasno navedenu visinu ponuđene godišnje zakupnine (brojkama i slovima);

– suglasnost ponuditelja za uplatu jamstva za izvršenje ugovornih obveza koje podrazumijeva javnobilježnički ovjerenu bjanko zadužnicu na iznos od 50.000,00 kn koju predaje školi na dan potpisa ugovora s izabranim ponuditeljem.

Sukladno odredbama čl. 6. st. 9. Zakona o zakupu i kupoprodaji poslovnog prostora (NN 125/11, 64/15), prvenstveno pravo na sklapanje ugovora o zakupu poslovnoga prostora imaju osobe iz Zakona o pravima hrvatskih branitelja iz domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine.

**Najpovoljnijom ponudom smatrat će se ona ponuda koja uz ispunjenje svih uvjeta javnog natječaja, s priloženom traženom dokumentacijom, sadrži ukupno najviši godišnji iznos zakupnine.**

Pisane ponude s dokazima o ispunjavanju uvjeta javnog natječaja dostavljaju se u zatvorenim kuvertama neposredno u Gospodarsku školu ili preporučenom poštom na
adresu: **GOSPODARSKA ŠKOLA, 40000 Čakovec, Vladimira Nazora 38, s naznakom Ponuda za zakup dijela školskog prostora-vinograda „ne otvarati“**

Rok za dostavu pisanih ponuda je **8 (osam) dana** od objave javnog natječaja. Ponuda, bez obzira na način dostave, mora biti zaprimljena na adresi Naručitelja **najkasnije do 11. veljače 2019. godine do 9 sati**.

Natječaj je objavljen na internetskim stranicama Gospodarske škole.

Otvaranje ponuda neće biti javno. Nepotpune i nepravovremene ponude neće se razmatrati.

O ishodu javnog natječaja sudionici će biti obaviješteni u roku od 8 (osam) dana od proteka roka za predaju ponuda objavom na web stranici škole. S odabranim ponuditeljem sklopit će se, najkasnije u roku od 30 (trideset) dana od dana obavijesti o prihvaćanju ponude, ugovor o zakupu na određeno vrijeme od 2 godine uz mogućnost produženja ugovora. U slučaju da odabrani ponuditelj u tom roku ne pristupi sklapanju ugovora, škola će odabrati sljedećeg najpovoljnijeg ponuditelja.

Gospodarska škola zadržava pravo neprihvaćanja niti jedne ponude i pravo poništenja ovoga natječaja u bilo koje vrijeme prije zaključenja ugovora, bez obveze obrazloženja razloga i bez ikakve odgovornosti prema ponuditeljima, što ponuditelji prihvaćaju prijavom na natječaj.

Sve informacije o oglašenom natječaju mogu se dobiti u Gospodarskoj školi, radnim danom
od 9:00 do 12:00 sati ili na telefon broj: 040/395-302, ili e-mail gospodarska-skola-cakovec@ck.t-com.hr. Poslovni prostor može se pogledati uz prethodnu najavu i dogovor, radnim danom od 10:00 do 13:00 sati.

Ravnatelj:

Renato Vinko, mag. ing. traff

KLASA: 406-01/18-01/9

URBROJ: 2109-60-01-18-4

U Čakovcu, 1. veljače 2019. godine